CELEX: 32012R0269
Language: bg
Date: 2012-03-26 00:00:00
Title: Регламент за изпълнение (ЕС) № 269/2012 на Комисията от 26 март 2012 година относно разрешаването на димеден хлорид трихидроксид като фуражна добавка за всички видове животни  текст от значение за ЕИП

27.3.2012   
            
            
               BG
            
            
               Официален вестник на Европейския съюз
            
            
               L 89/3
            
         РЕГЛАМЕНТ ЗА ИЗПЪЛНЕНИЕ (ЕС) № 269/2012 НА КОМИСИЯТА
   от 26 март 2012 година
   относно разрешаването на димеден хлорид трихидроксид като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 е предвидено, че добавките за използване при храненето на животни подлежат на разрешаване, и се уреждат основанията и процедурите за предоставяне на разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за издаване на разрешително за димеден хлорид трихидроксид. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на димеден хлорид трихидроксид като фуражна добавка при всички животински видове, която следва да бъде класифицирана в категорията „хранителни добавки“.
            
         
               (4)
            
            
               В становището си от 6 септември 2011 г. (2) Европейският орган за безопасност на храните (наричан по-нататък „органът“) заключи, че при предложените условия на употреба димедният хлорид трихидроксид не оказва неблагоприятно въздействие върху здравето на животните, здравето на потребителите или околната среда и че използването му може да се счита за ефикасен източник на мед за всички животински видове. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               Оценката на димеден хлорид трихидроксид показва, че са изпълнени условията за предоставяне на разрешително, установени с член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, който принадлежи към категорията добавки „хранителни добавки“ и към функционалната група „смеси на елементи с микроконцентрация“, се разрешава като добавка при храненето на животните при условията, определени в същото приложение.
   Член 2
   Настоящият регламент влиза в сила на двадесетия ден след датата на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 26 март 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2011 г.; 9(9):2355.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Съдържание на елемента (Cu) в mg/kg пълноценен фураж със съдържание на влага 12 %
               
            
                  
                     Категория „хранителни добавки“. Функционална група: „смеси на елементи с микроконцентрация“
                  
               
            
                  3b409
               
               
                  —
               
               
                  Димеден хлорид трихидроксид
               
               
                  
                               
                           
                           
                              
                                 Характеристика на добавката:
                              
                                           
                                       
                                       
                                          Химична формула: Cu2(OH)3Cl
                                       
                                    
                                           
                                       
                                       
                                          CAS номер: 1332-65-6
                                       
                                    
                                           
                                       
                                       
                                          атакамит/паратакамит в кристално състояние в съотношение между 1:1 и 1:1,5
                                       
                                    
                                           
                                       
                                       
                                          Чистота: минимум 90 %
                                       
                                    
                                           
                                       
                                       
                                          алфа-кристал: най-малко 95 % от продукта в кристално състояние
                                       
                                    
                                           
                                       
                                       
                                          Съдържание на мед: минимум 53 %
                                       
                                    
                                           
                                       
                                       
                                          Частици < 50 μm: под 1 %
                                       
                                    
                        
                               
                           
                           
                              
                                 Метод за анализ
                                  (1):
                              
                                           
                                       
                                       
                                          За идентифициране на димеден хлорид трихидроксид атакамит/паратакамит в кристално състояние в добавката: Дифракция на рентгеново лъчение (XRD).
                                       
                                    
                                           
                                       
                                       
                                          За определянето на общия обем на медта в добавката и в премиксите:
                                          
                                                      —
                                                   
                                                   
                                                      EN 15510: оптична емисионна спектроскопия с индуктивно свързана плазма (ICP-AES) или
                                                   
                                                
                                                      —
                                                   
                                                   
                                                      CEN/TS 15621: атомно-емисионна спектрометрия с индуктивно свързана плазма (ICP-AES) след разграждане под високо налягане.
                                                   
                                                
                                    
                                           
                                       
                                       
                                          За определянето на общия обем на медта във фуражни суровини и в комбинирани фуражи:
                                          
                                                      —
                                                   
                                                   
                                                      атомно-абсорбционна спектрометрия (AAS); или
                                                   
                                                
                                                      —
                                                   
                                                   
                                                      EN 15510 или
                                                   
                                                
                                                      —
                                                   
                                                   
                                                      CEN/TS 15621.
                                                   
                                                
                                    
                        
               
                  Всички видове животни
               
               
                  —
               
               
                  —
               
               
                  Говеда
                  
                              —
                           
                           
                              Говеда преди да започнат да преживят: 15 (общо)
                           
                        
                              —
                           
                           
                              Други животни от рода на едрия рогат добитък: 35 (общо)
                           
                        Овце: 15 (общо)
                  Прасенца до 12 седмици: 170 (общо)
                  Ракообразни: 50 (общо)
                  Други животни: 25 (общо)
               
               
                  
                              1.
                           
                           
                              Добавката се смесва с фуражи под формата на премикс.
                           
                        
                              2.
                           
                           
                              За безопасността на потребителите: да се използват средства за дихателна защита, предпазни очила и ръкавици по време на работа.
                           
                        
                              3.
                           
                           
                              Етикетът трябва да съдържа следната информация:
                              
                                          —
                                       
                                       
                                          За фураж за овце, ако съдържанието на мед във фуража превишава 10 mg/kg:
                                          
                                             „Съдържанието на мед в този фураж може да причини отравяне при някои породи овце.“
                                          
                                       
                                    
                                          —
                                       
                                       
                                          За фураж за едър рогат добитък, след като започнат да преживят, ако съдържанието на мед във фуража е по-ниско от 20 mg/kg:
                                          
                                             „Съдържанието на мед в този фураж може да причини недостиг на мед при говедата, извеждани на открита паша на пасбища с високо съдържание на молибден или сяра.“
                                          
                                       
                                    
                        
               
                  16 април 2022 г.
               
            
         (1)  Подробна информация за методите за анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx.